શહેરમાં મચ્છરોનો ત્રાસ યથાવત રહેવાનાં કારણે ડેન્ગ્યૂનાં કેસ સતત નોંધાઇ રહ્યાં છે, પરંતુ હવે ઠંડીની મોસમમાં જ ચિકનગુનીયાનો પ્રકોપ વધી રહ્યો છે તેના કારણે ચિકનગુનીયાનો ભોગ બનનારા નાગરિકો સાંધાનાં દુખાવા સાથેનાં તાવના કારણે ભારે હેરાનપરેશાન થઇ રહ્યાં હોવાની ફરિયાદો વધી રહી છે. મ્યુનિ. હેલ્થ ખાતાનાં સૂત્રોએ જણાવ્યું હતું કે, મેલેરિયા અને ડેન્ગ્યૂ ફેલાવતાં મચ્છરોની સાથે હવે ચિકનગુનીયાનો રોગચાળો વધારતાં મચ્છરની ઉત્પત્તિ શરૂ થઇ ગઇ છે અને તેના કારણે તમામ ઝોનનાં હેલ્થ ઓફિસરો તથા મેલેરિયા ખાતાને મચ્છર નિયંત્રણની કામગીરી કરવા સૂચના અપાઇ છે, જોકે હાલ શિયાળાની મોસમને ધ્યાને લઇ બને ત્યાં સુધી ફોગીંગ ટાળવા જણાવાયું હોવાનુ સૂત્રોએ જણાવ્યું હતું.